પોરબંદર ના રેલ્વે સ્ટેશન રોડ પર રહેતી રીમા લાભશંકર જોશી (ઉવ ૨૩)નામની યુવતી દસ દિવસ પહેલા બપોરે ઘરે થી ગુમ થયા બાદ સાંજે તેની લાશ ઇન્દીરાનગર વિસ્તાર માં દરિયાકાંઠે થી અર્ધ સળગેલી હાલત માં રેતી માં અર્ધ દાટેલી અવસ્થા માં મળી આવી હતી જે મામલે પોલીસે હત્યા નો ભેદ ઉકેલી અને રીમા ના મંગેતર નીરવ વિજય થાનકી ની આ મામલે ધરપકડ કર્યા બાદ સાત દિવસ ના રિમાંડ પર લીધો છે અને પોરબંદર સ્પેશ્યલ ઓપરેશન ગ્રુપ ના ઇન્ચાર્જ પી આઈ હરદેવસિંહ ગોહિલ દ્વારા તેની આકરી પુછપરછ કરવામાં આવતા તેણે સમગ્ર હકીકત કબુલી લીધી છે જેમાં તેણે એવું જણાવ્યું હતું કે રીમા મોડે સુધી સોશ્યલ મીડીયા માં ઓનલાઈન રહેતી હોવાથી તે મુદ્દે બન્ને વચ્ચે વારંવાર ઝઘડા થતા હતા આથી તેની હત્યા નીપજાવવાનું પોતે અગાઉ થી જ નક્કી કર્યું હતું અને એક દિવસ અગાઉ ઘટનાસ્થળ ની મુલાકાત લઇ અને સમગ્ર પ્લાનિંગ ઘડી કાઢયું હતું અને બનાવ ના દિવસે રીમા ને ફેન કરી ને મળવા બોલાવી હતી અને પરિવાર ને બહેનપણી ને મળવા જાઉં છું તેવું જણાવવા નિરવે સુચના આપી હતી ત્યાર બાદ બપોરે રીમા ને રીક્ષા કરી અને ભનુ ની ખાંભી ખાતે બોલાવી હતી ત્યાંથી તે તેને સ્કુટર માં બેસાડી દરિયાકિનારે અવાવરું સ્થળે લઇ ગયો હતો અને રસ્તા માં થી તેણે છાયા ચોકી નજીક આવેલા પેટ્રોલપંપ માં થી શીશા માં પેટ્રોલ ભરાવ્યું હતું જેના સીસીટીવી ફ્ૂટેજ પણ પોલીસે કબજે કર્યા છે હત્યા અગાઉ નિરવે સુદામા ચોક નજીક પાથરણા પાથરી ને ઈમિટેશન જ્વેલરી નો વ્યવસાય કરતી મહિલા પાસે થી નકલી મંગલસૂત્ર પણ ખરીદ્યું હતું .